| அறிஞர் பெயர் | பிறந்த ஆண்டு, இடம் | இந்தியாவில்/தமிழகத்தில் பணிக்காலம்/பணியிடங்கள் | தமிழுக்கு ஆற்றிய பணி | இறந்த ஆண்டு, இடம் |  |
| --- | --- | --- | --- | --- | --- |
| 1. என்றிக்கே என்றீக்கசு
Henrique Henriques | 1520
வீலா விசோசா,  
போர்த்துக்கல் | 1556-1600: தூத்துக்குடி, வேம்பாறு, கன்னியாகுமரி,
கடியபட்டணம், மணக்குடி, மன்னார், புன்னைக்காயல் | முதல் தமிழ் நூல் (*தம்பிரான் வணக்கம்*) அச்சேற்றியது (1578).
*அடியார் வரலாறு* (Flos Sanctorum) ஆக்கினார். | 1600
புன்னைக்காயல்,
சோழமண்டலக் கடற்கரை |  |
| 2. தத்துவ போதகர் என்ற
இராபர்ட் தெ நோபிலி  
Roberto de Nobili | 1577
உரோமை நகர்,  
இத்தாலியா | 1605-1656: கோவா, மதுரை, திருச்சிராப்பள்ளி, சேலம்,
இலங்கை, மயிலாப்பூர் | கிறித்தவ இறையியலைத் தமிழில் ஆக்கிய முன்னோடி;
ஞானோபதேசம், கடவுள் நிர்ணயம் போன்ற நூல்கள். | 1656
மயிலாப்பூர்,
சென்னை |  |
| 3. மனுவேல் மார்த்தின்சு
Manuel Martins | 1595?  
போர்த்துக்கல் | 1625-1656: மதுரை, மாரமங்கலம், திருச்சிராப்பள்ளி | தமிழில் கிறித்தவ இறைவேண்டல் நூல்கள் | 1656
திருச்சிராப்பள்ளி,
தமிழ் நாடு |  |
| 4. அந்தோம் தெ ப்ரொவேன்சா
Antão de Proença | 1625
ரமேல்லா,  
போர்த்துக்கல் | 1647- மறவநாடு | தமிழில் அச்சான முதல் அகராதி: தமிழ்-போர்த்துகீசியம் (அம்பலக்காடு, 1679) | 1666
மறவநாடு |  |
| 5. பிலிப்பு பல்தேயுசு
Philippus Baldaeus | 1632
டெல்ஃப்ட்,  
ஓலாந்து | 1657-1667: காலி, யாழ்ப்பாணம்; தமிழ் நாடு | இலங்கை, தமிழகம் பற்றிய தகவல்கள்; யாழ்ப்பாண வரலாறு; கிறித்தவ இறைவேண்டல்களின் தமிழ்ப் பெயர்ப்பு (ரோட்டர்டாம், 1671); மத்தேயு நற்செய்தியின் தமிழ்ப் பெயர்ப்பை ஆக்கினார். | 1671
கெர்ஃப்லீட்,
ஓலாந்து |  |
| 6. யாக்கோபு கொன்சால்வசு
Jacome Gonsalves | 1676
திவார்,  
கோவா | 1705- :யாழ்ப்பாணம்; இலங்கை | தமிழிலும் சிங்களத்திலும் கிறித்தவ இலக்கியங்கள் | 1742
கோவா |  |
| 7. வீரமாமுனிவர் என்ற கான்ஸ்டான்டியஸ் ஜோசப் பெஸ்கி
Costanzo Giuseppe Beschi (Constantius Joseph Beschi) | 1680
காஸ்திலியோனே தெல்லெ ஸ்டிவியரே,  
இத்தாலியா | 1710-1747: மதுரை, மறவ நாடு, காமநாயக்கன்பட்டி, கயத்தாறு,
ஆவூர், அய்யம்பேட்டை, ஏலாக்குறிச்சி,  
திருச்சிராப்பள்ளி, அம்பலக்காடு | செந்தமிழ் இலக்கணம், கொடுந்தமிழ் இலக்கணம், சதுரகராதி, தேம்பாவணி,
பரமார்த்த குருவின் கதை முதலியன ஆக்கினார். தமிழ் எழுத்துச் சீர்திருத்தம் செய்தார். | 1747
அம்பலக்காடு (அம்பழக்காடு), கேரளம் |  |
| 8. பர்த்தொலொமேயுஸ் சீகன்பால்க்
Bartholomaeus Ziegenbalg | 1683
புல்ஸ்நிட்ஸ்,  
செருமனி | 1706-1719: தரங்கம்பாடி | புதிய ஏற்பாட்டை முதல் முறையாகத் தமிழில் அச்சிட்டார் (தரங்கம்பாடி, 1715); தமிழ் நூற்பட்டியல் தொகுத்தார்;
இந்திய சமய நம்பிக்கைகள் பற்றி ஆய்வுகள் வெளியிட்டார். | 1719
தரங்கம்பாடி, நாகப்பட்டினம்
நாகப்பட்டினம் மாவட்டம் |  |
| 9. யோஹான் எர்ன்ஸ்ட் க்ருண்ட்லர்
Johann Ernst Gruendler | 1677
ஷில்ட்பர்க் (ப்ராண்டன்பர்க் அருகே)  
புருஸ்ஸியா | 1709-1719: தரங்கம்பாடி | தமிழக மருந்துமுறைகள் பற்றிய ஆய்வு நிகழ்த்தினார். | 1720
செருமனி |  |
| 10. பெஞ்சமின் ஷூல்ஸ்
Benjamin Schultze | 1689
சோன்னன்புர்க் (முன்னாளைய ப்ராண்டன்புர்க்),  
செருமனி | 1719-1743: தரங்கம்பாடி, கடலூர், தேவிப்பட்டினம்,
பரங்கிப்பேட்டை, சென்னை | சீகன்பால்க் தொடங்கிய விவிலிய தமிழ்ப் பெயர்ப்பை நிறைவுசெய்து அச்சேற்றினார் (1725); கிறித்தவ தமிழ்ப் பாடல்கள் தொகுத்தார். | 1760
செருமனி |  |
| 11. கிறிஸ்டோஃப் தியடோசியசு வால்ட்டர்
Christoph Theodosius Walther | 1699
ஷில்ட்பர்க் (ப்ராண்டன்பர்க் அருகே)  
புருஸ்ஸியா | 1725-1739: தரங்கம்பாடி, சென்னை | ஷூல்ஸ் மொழிபெயர்த்த பழைய ஏற்பாட்டைத் திருத்தினார்; திருச்சபை வரலாறு வெளியிட்டார். | 1741
செருமனி |  |
| 12. சின்ன சவேரியார் என்ற
ஜாக்கமோ தொம்மாசோ தெ ரோஸ்ஸி  
Giuseppe Tomaso de Rossi | 1701  
இத்தாலியா | 1736-1774: சருகணி, மறவ நாடு | கிறித்தவ பக்தி நூல்கள், புனிதர் வரலாறு உருவாக்கினார். | 1774
மறவ நாடு |  |
| 13. யொஃகான் ஃபிலிப்பு ஃபெப்ரீசியசு
Johann Phillip Fabricius | 1711
ஃபிராங்க்ஃபுர்ட், செருமனி | 1740-1791: தரங்கம்பாடி, தஞ்சாவூர், திருச்சிராப்பள்ளி,
திருநெல்வேலி | தமிழ் விவிலியம்; ஆங்கிலம்-தமிழ் அகராதி;
தமிழ் கிறித்தவப் பாடல் தொகுப்பு. | 1791
சென்னை |  |
| 14. கிறிஸ்டியான் பிரடரிக் சுவார்ட்சு
Christian Friderich Schwartz (Schwarz) | 1726
சோன்னன்புர்க் (முன்னாளைய ப்ராண்டன்புர்க்)  
செருமனி | 1750-1798: தரங்கம்பாடி, திருச்சிராப்பள்ளி,
தஞ்சாவூர் | தமிழில் கிறித்தவ சமய நூல்கள் | 1798
தஞ்சாவூர் |  |
| 15. யோஹான் கிறிஸ்டியான் ப்ரைட்ஹாப்ட்
Johann Christian Breithaupt | 1720?
ட்ரான்ஸ்ஃபெல்ட், ஹானோவர்  
செருமனி | 1749-1782: தரங்கம்பாடி, கடலூர்,
சென்னை | ஃபெப்ரீசியசோடு இணைந்து "மலபார் (தமிழ்)- ஆங்கில அகராதி" 1776இல் வெளியிட்டார் | 1782
சென்னை |  |
| 16. ஜான் பீட்டர் ராட்லர்
John Peter Rottler | 1749
ஸ்ட்ராஸ்பர்க்  
பிரான்சு | 1776-1836: தரங்கம்பாடி, சென்னை,
பழவேற்காடு, இலங்கை, திருநெல்வேலி | இந்திய தாவரங்கள் பற்றிய ஆய்வு; கிறித்தவ நூல்கள் வெளியிட்டார்; இவர் உருவாக்கிய 1425 பக்கங்கள் (நான்கு பகுதிகள்) கொண்ட தமிழ்-ஆங்கில பேரகராதி 1834-1841இல் வெளியானது | 1836
சென்னை |  |
| 17. காலின் மெக்கென்சி
Colin Mackenzie | 1754
ஸ்டோர்னோவே  
எசுக்காத்துலாந்து | 1783-1821: சென்னை, கோயம்பத்தூர், திண்டுக்கல், கொல்கத்தா
குண்டூர், மைசூர் முதலிய இடங்கள் | தமிழ் உட்பட, பல மொழிகளில் உள்ள கையெழுத்துப் படிகளைச் சேகரித்தார். நாணயங்கள், கல்வெட்டுகள் தொகுப்பு; ஒரு பகுதி சென்னையில் உள்ளது. | 1821
கொல்கத்தா |  |
| 18. எல்லீசன் என்ற
ஃபிரான்சிசு உவைட் எல்லிசு  
Francis Whyte Ellis | 1777
இங்கிலாந்து | 1796-1819: பிரித்தானிய கிழக்கிந்திய கம்பெனியின் கீழ் நிர்வாகப் பொறுப்பு | சென்னைக் கல்விச் சங்கம் நிறுவினார்; தென்னிந்திய மொழிகள் திராவிடக் குடும்பத்தைச் சார்ந்தவை என்று மொழி ஆய்வு வழி நிலைநாட்டினார்; திருக்குறளின் முதல் 13 அதிகாரங்களை ஆங்கிலத்தில் பெயர்த்து விளக்கவுரை எழுதினார்; தமிழில் இலக்கிய இலக்கண நூல்கள் அச்சிட வழிவகுத்தார்; ஓலைச் சுவடிகளைச் சேகரித்தார். | 1819
இராமநாதபுரம் |  |
| 19. ழான்-அந்துவான் துபுவா
Jean-Antoine Dubois | 1766
ரமேஸ்,  
பிரான்சு | 1792-1823: கொர்தேல் (மங்களூரு), மைசூர் | இந்தியரின் பழக்கவழக்கங்கள் பற்றி ஆய்வுகள் வெளியிட்டார். | 1848
பாரிசு, பிரான்சு |  |
| 20. மிரோன் வின்சுலோ
Miron Winslow | 1789
வில்லிஸ்டன், வெர்மான்ட் மாநிலம், அமெரிக்கா | 1819-1836 உடுவில், இலங்கை;
1836-1864 சென்னையில் சமயப் பணி; சென்னைக் கல்லூரித் தலைவர்; கல்விப் பணியும் தமிழ்ப்பணியும். | கிறித்தவ சமயப் பரப்புதல் பற்றிய நூல்கள் தவிர, *செந்தமிழும் கொடுந்தமிழும் உள்ளடங்கிய முழுமையான தமிழ்-ஆங்கில அகராதி* உருவாக்கி வெளியிட்டார் (1862). இவ்வகராதியில் 68000 தலைச் சொற்கள் அடங்கியுள்ளன. அகராதியின் சொல்வளம் வீரமாமுனிவரின் சதுரகராதியிலிருந்தும் ஜோசப் நைட், லேவி ஸ்பால்டிங் என்பவர்களின் தொகுதிகளிலிருந்தும் பெறப்பட்டு, இராமானுசக் கவிராயர் போன்ற தமிழ் அறிஞர்களின் ஒத்துழைப்புடன் உருவானது. | 1864
இங்கிலாந்து திரும்பும் வழியில், நன்னம்பிக்கை முனையில் இறந்தார். |  |
| 21. இராபர்ட் கால்ட்வெல்
Robert Caldwell | 1814
கிளாடி, வடக்கு அயர்லாந்து | 1838-1891: திருநெல்வேலிப் பகுதியில் சமயப்பணியும் தமிழ் மொழி வளர்ச்சிப் பணியும் ஆற்றினார்.
இடையன்குடி, சாயர்புரம் | தென்னிந்திய மொழிகள் திராவிடக் குடும்பத்தைச் சார்ந்தவை என்று மொழி ஆய்வு வழியாக, *திராவிட மொழிகளின் ஒப்பிலக்கணம்* நூல் வெளியிட்டு உறுதியாக நிலைநாட்டினார். திராவிட தேச உணர்வு எழுச்சியுற வழிகோலினார். *திருநெல்வேலி சாணார் இனத்தவரின் சமய நம்பிக்கையும் பண்புகளும்* (அச்சு: இலண்டன், 1850) மற்றும், *திருநெல்வேலி மாவட்ட வரலாறு*, (அச்சு: சென்னை, 1881) என்னும்
ஆய்வுநூல்களை வெளியிட்டார். | 1891
இடையன்குடி, திருநெல்வேலி |  |
| 22. வில்லியம் ஹோய்ல்ஸ் ட்ரூ
William Hoyles Drew | 1805
ப்ளிமத் (Plymouth), அமெரிக்கா.  
இளமைப் பருவத்தில் இங்கிலாந்து சென்றார்; அங்கிருந்து இந்தியா வந்தார். | 1832-1840; 1846-1856: சென்னை; பெங்களூரு; புதுச்சேரி. | திருக்குறளின் முதல் 63 அதிகாரங்களை ஆங்கிலத்தில் மொழிபெயர்த்து, இராமானுசக் கவிராயரின் துணையோடு தமிழில் விளக்கவுரை வழங்கினார்; ஜி. யு. போப் வெளியிட்ட திருக்குறள் ஆங்கில மொழிபெயர்ப்பில் ட்ரூவின் பெயர்ப்பையும் தருகிறார். | 1856,
பவழக்காடு |  |
| 23. சாமுவேல் ஃபிஸ்க் கிறீன்
Dr. Samuel Fisk Green | 1822
கிறீன் ஹில்ஸ், வூஸ்டர் (Worcester),  
மசாசுசெட்ஸ் மாநிலம், அமெரிக்கா | 1847-1857; 1862-1873: பருத்தித்துறை; வட்டுக்கோட்டை; மானிப்பாய் | இலங்கையில் முதல் மருத்துவ மனையை மானிப்பாய் நகரில் 1848ஆம் ஆண்டு நிறுவினார்; தமிழில் மருத்துவம் கற்பித்தார்; புதிய கலைச்சொற்களை உருவாக்கி, தமிழில் மேனாட்டு மருத்துவ நூல்களை மொழிபெயர்த்து, மருத்துவர்களை உருவாக்கினார். வெளியிட்ட சில நூல்கள்:
கட்டரின் அங்காதிபாதம், சுகரணம் (Cutter's Anatomy, Physiology and Hygiene), 1857;
மோன்செல்ஸ் மாதர் மருத்துவம் (Maunsell's Obstetrics), 1857;
துருவிதரின் இரணவைத்தியம் (Druitt's Surgery), 1867
கிறேயின் அங்காதிபாதம் (Gray's Anatomy), 1872 - முதலியன. | 1884
அமெரிக்கா |  |
| 24. ஜார்ஜ் உக்ளோ போப்